Tükmenistanyň sungatynda şekillendiriş sýužetleriniň ösmegine araplaryň basyp almagy päşgel beripdir. Ol basyp alyş ýaňy döräp barýan feodalçylyk sistemasynyň jümmüşinde bildirip ugran medeni – döredijilik işiniň ýokary göterilişini üzül – kesil ýolup oturyberipdirler. Köp sanly depeler arap halyflarynyň hökümdarlygynyň ilki döwründe obalaryň weýran bolandyklaryny we boşap galandyklaryny ynandyryjy suratlandyrýarlar. Araplaryň özleri bolsa tabyn edilen ilatyň eli bilen Turkmenistanyň territoriýasynda diňe “hak din üçin göreşijileriň berkitmelerini” – rabatlary salypdyrlar. Ol rabatlar, adatça, dasyna beýik haýatlar çekilen gönüburçly giňişlikden ybarat bolupdyr. Bu rabatlaryň harbalyklaryny Paraw, Mäne Şugundyr we beýlekiler ýaly gadymy şäherlerde görmek bolýar.